**Referat fra generalforsamlingen i Den Frie Bowling Union, mandag den 30. maj 2022 kl. 19.00 i Bowlernes Bowling Center, Englandsvej 337, 2770 Kastrup.**

Følgende klubber var repræsenteret:

Trotterne, S.A.S., BK Diget, BK Nordvest, Game On, MF, HBK, Team Break-Point.

**Dagsorden.**

1. **Valg af dirigent**.

Bestyrelsen foreslog Søren Jørgensen, som blev valgt.

1. **Formandens beretning**.

Mie Agerbo læste beretning op:

Endelig fik vi gennemført en hel sæson efter corona, og det er skønt, at vi kan kigge tilbage på en færdigspillet turnering.

Generelt er sæsonen forløbet uden de store problemer. Vi har dog oplevet, at en del hold er udeblevet fra kampe eller på anden måde har måtte trække holdet. Det er vi kede af i bestyrelsen, og vi beklager de gener, det har måtte have for de hold, som har spillet uden modstandere. Vi håber, det bliver nemmere for klubberne at stille hold i den kommende sæson.

Jeg kan som stolt formand sige, at vi igen i denne sæson tog pokalen med hjem fra 2-unionskampen mod FSKBH. På herresiden var der utrolig tæt løb, men DFBU-damerne vandt med god afstand ned til FSKBHs damer. Godt spillet af alle deltagerne, og tak fordi I ville deltage.

Unionsmesterskabet for hold blev i år en utrolig tæt affære. Det blev først afgjort i den allersidste kamp, hvor de to tophold i Mesterrækken mødte hinanden i kampen om, hvem der skulle løbe med sejren for hele sæsonen. Team BBS præsterede bedst og løb med sejren og kunne dermed kalde sig unionsmestre for sæsonen 2021/2022. Stort tillykke til Team BBS med sejren.

Mesterskabsstævnet blev spillet noget senere i år end normalt, da det har været lidt trængt med weekender i denne sæson. Det blev derfor spillet i den weekend, vi netop har overstået. Unionsmester hos herrerne blev Marcus Fischer fra Trotterne, og unionsmester hos damerne blev Annika Olsen fra SAS. Stort tillykke til jer begge.

Derudover skal der lyde stort tak til jer, som kom og deltog i mesterskabsstævnet. Vi håber, der er flere, der vil deltage igen næste år.

Vanen tro vil jeg gerne slutte af med at takke bestyrelsen for deres store arbejde. Der har været meget at lave i år med rykning af kampe etc, og de har taget det i stiv arm og lagt sig i selen for medlemmernes skyld.

**Godkendt.**

1. **Regnskab.**

Berit fremlagde regnskabet . Vedhæftet

**Godkendt.**

1. **Indkomne forslag**.

Vi i DFBUs bestyrelse vil gerne stille som forslag til vedtægterne gældende fra sæson 2022/2023, at stykke 10 i vedtægterne ændres fra:

* Den tilmeldte klub hæfter for udgifterne til kampe, der ved afmelding eller udeblivelse ikke bliver spillet.

Til:

* Den tilmeldte klub hæfter for udgifterne til kampe, der ved afmelding, udeblivelse eller udelukkelse ikke bliver spillet. Klubber og medlemmer, der er i restance hos DFBU, kan ikke tilmelde sig den kommende sæsons aktiviteter.

**Spørgsmål**:

Benny, BK Nordvest: Hvis man skifter klub, hvad gør vi så?

Mie: Det er netop det, som vi prøver at undgå.

Benny, BK Nordvest: Derved udelukker vi også medlemmerne, som må ikke er vidende om problemet.

Bente: De er kun udelukket 1 sæson.

Vagn, HBK: Hvad gør I hvis der aldrig bliver betalt?

Henning, S.A.S., Hvad har I gjort før.

Mie: Vi har ikke selv haft problemet før, men på et tidspunkt fik vi besked på at der var en spiller vi ikke kunne udtages i 2Unions kampen, pga. restance til en klub.

Henning, S.A.S.: Propositionerne for 2Unions kampen bør nok stå på hjemmesiden.

Bente: Vi vil tale med FSKBH for at få tilladelse, og er det ok bliver de sat ind.

Forslaget vedtaget.

1. **Budget og licens**.

Leif, GameOn: Hvis vi fortsætter med at budgettere med underskud går vi jo fallit.

Berit: Det er jo kun et år og det er på grund af fødselsdagsstævnet, som vi ikke har afholdt endnu.

Lidt forklaring til IT og telefon.

Vedtaget

1. **Valg af bestyrelse og revisor**.

Næstformand – Carsten Trane er villig til genvalg. **Valgt.**

Kasserer – Berit Iwanouw er villig til genvalg. **Valgt.**

Turneringsudvalgsformand – Bente Jørgensen er villig til genvalg. **Valgt.**

Suppleant – Mathias Bønneland, Team Break-Point stiller op til nyvalg. **Valgt**

Revisor -Jonna Oder er villig til genvalg. **Valgt.**

Revisorsuppleant – ingen meldte sig.

1. **Eventuelt**.

Carsten fra bestyrelsen: Vi vil gerne vide om det er fordi at vi spiller i Tårnby, at vi ikke får så mange tilmeldinger til vores stævner.

Henning, S.A.S.: Måske skulle det meldes ud lidt før.

Leif, GameOn: Jeg har hørt at det er pga. Tårnby

Carsten, Team Break-Point: Jeg mener ikke det er pga. Tårnby.

Benny, BK Nordvest: Det er nok pga. Tårnby. Prøv at skifte imellem de haller vi spiller i.

Søren: Det var godt i Tårnby til mesterskabsstævnet.

Carsten: Olieprofilen var tør.

Mie: Det er underlaget.

Søren: Kan man ændre på det ved hjælp af olieprofilen.

Mie: Det kræver en hel del ekspertise.

Vagn, HBK: Er der forskel på prisen i hallen til stævner.

Søren: Selvfølgelig, men vi prøver altid at få den bedste aftale.

Carsten: Hvis vi skifter imellem hallerne vil det være fari for medlemmer.

Benny, BK Nordvest: Skal man spille kampe hvis et hold trækker sig.

Bente: Der skal en vedtægtsændring til, hvis det andet hold ikke skal spille. Det er op til hallen om der skal betales, og det vil være være for nemt bare at opgive, hvis det blev vedtaget.

Henning, S.A.S.: Uanset om man nulstiller eller ej, får man jo keglerne. Der er andre regler i FSKBH, de betaler kampene på forskud og når banerne er bestilt, kan de ligeså godt spille.

Bente: Det har klubberne ikke råd til. Hvis nogen har en god ide til en ny metode at håndtere det på, så sig til.

Søren takker for god ro og orden.

Referent: Annie Iversen